Diari Oficial de la Generalitat Valenciana


Sumari del DOGV 6249, del 20-04-2010 (2010/3967)

Convocatòria número 2/09. Bases del procediment de consolidació d'ocupació d'una plaça d'auxiliar de biblioteca, a temps parcial, escala administració general, grup C2.
------------------------------------------------------------------------------------------------------------------------------------------------------------------------

### Dades del document

Número de DOGV
:   6249

Data del DOGV
:   20-04-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/3967


Data del document
:   20-04-2010

Organisme emissor
:   Ajuntament de Senyera

Tipus de document
:   Anunci

Descriptors 

:   * Senyera
    * concurs administratiu

Convocatòria número 2/09. Bases del procediment de consolidació d'ocupació d'una plaça d'auxiliar de biblioteca, a temps parcial, escala administració general, grup C2. [2010/3967]  
Mitjançant el Decret número 068/2010, de 7 d'abril, l'Alcaldia de l'Ajuntament de Senyera ha disposat convocar una plaça d'auxiliar de biblioteca, a temps parcial, de conformitat amb les següents bases per a la provisió en propietat d'una plaça d'auxiliar de biblioteca.  
Primera. Objecte de la convocatòria  
És objecte de la present convocatòria la provisió en propietat, mitjançant procediment de consolidació d'ocupació, d'una plaça d'auxiliar de biblioteca, a temps parcial, vacant en la plantilla de personal d'este Ajuntament de Senyera, i que figura en l'oferta d'ocupació pública per al 2009, aprovada pel Decret de l'Alcaldia número 140/2009, d'1 de juliol, i publicada en el Diari Oficial de la Comunitat Valenciana número 6073, de 6 d'agost de 2009, enquadrada en l'escala d'administració especial, subescala servicis especials, grup C2, dotada amb les retribucions legalment establides i corresponents al seu grup de classificació segons l'article 76 de la Llei 7/2007, de 12 d'abril, de l'Estatut Bàsic de l'Empleat Públic.  
Segona. Normativa d'aplicació  
La realització de les proves selectives se subjectarà, en tot allò que no preveuen expressament les presents bases, a la Llei 7/2007, de 12 d'abril; Llei 7/1985, de 2 d'abril; el Reial Decret Legislatiu 781/1986, de 18 d'abril, i pel Reial Decret 896/1991, de 7 de juny; i en allò no previst en les normes esmentades, pel Decret 33/1999, de 9 de març, del Consell de la Generalitat Valenciana, i supletòriament pel Reial Decret 364/1995, de 10 de març.  
Tercera. Publicitat de la convocatòria i bases  
La convocatòria i les seues bases es publicaran íntegrament en el Butlletí Oficial de la Província de València i en el Diari Oficial de la Comunitat Valenciana, i també es faran públiques en la pàgina web i al tauler d'edictes de l'Ajuntament de Senyera, i se n'inserirà un extracte en el Boletín Oficial del Estado.  
Quarta. Requisits de la convocatòria  
Per a poder participar en els processos selectius serà necessari complir els requisits següents:  
a) Tindre la nacionalitat espanyola, o la d'un dels altres estats membres de la Unió Europea. Igualment s'aplicarà, siga quina siga la seua nacionalitat, al cònjuge dels espanyols i dels nacionals d'altres estats membres de la Unió Europea, sempre que no estiguen separats de dret, i als seus descendents i als del seu cònjuge, sempre que no estiguen separats de dret, siguen menors de 21 anys o majors de la dita edat dependents, de conformitat amb el que disposa l'article 57 de la Llei 7/2007, de 12 d'abril, de l'Estatut Bàsic de l'Empleat Públic.  
b) Posseir la capacitat funcional per a l'exercici de les tasques.  
c) Tindre complits 16 anys i no excedir, si és el cas, de l'edat màxima de jubilació forçosa.   
d) No haver sigut separat per mitjà d'expedient disciplinari del servici de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionari, o per a exercir funcions semblants a aquelles que exercien en el cas del personal laboral, en el qual haguera sigut separat o inhabilitat. Si és nacional d'un altre estat, no trobar-se inhabilitat o en situació equivalent ni haver sigut sotmés a sanció disciplinària o equivalent que impedisca, a el seu estat, en els mateixos termes, l'accés a l'ocupació pública.  
e) Tindre la titulació de graduat en Educació Secundària Obligatòria o equivalent.  
Quinta. Forma i termini de presentació d'instàncies  
Les instàncies en què se sol·licita prendre part en la present convocatòria hauran d'estar degudament omplides i en estes els aspirants declararan expressament i formalment que complixen tots i cada un dels requisits de la convocatòria, referits sempre a la data d'expiració del termini de presentació de sol·licituds.  
Les instàncies es dirigiran a l'alcalde president de l'Ajuntament de Senyera, i es presentaran al Registre General d'Entrada o en qualsevol de les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el termini de 20 dies naturals comptadors des de l'endemà de la publicació de l'anunci de la convocatòria en el Boletín Oficial del Estado.  
Els aspirants amb minusvalideses hauran de fer-ho constar en la sol·licitud, a fi de fer les adaptacions de temps i mitjans necessaris per a garantir la igualtat d'oportunitats amb la resta d'aspirants.  
La sol·licitud haurà d'anar acompanyada de:  
- Fotocòpia del document nacional d'identitat o document equivalent per als nacionals d'altres estats a què fa referència la lletra a) de la base quarta, degudament compulsada.  
- Justificant d'haver ingressat els drets d'examen.  
- Fotocòpia compulsada del títol acadèmic exigit en la convocatòria.  
- Documentació acreditativa dels mèrits i circumstàncies al·legats, degudament compulsats i que hagen de servir de base per a l'aplicació del barem en la fase de concurs. No es tindrà en compte cap mèrit que no es presente en eixe moment.  
Els drets d'examen es fixen en 60 euros, que hauran d'ingressar-se en el compte municipal número 0681.8459.00.0821676719.  
Sexta. Admissió d'aspirants  
Finalitzat el termini de presentació de sol·licituds, l'Alcaldia dictarà una resolució, que es publicarà en el Butlletí Oficial de la Província de València, on declararà aprovada la llista provisional d'aspirants admesos i exclosos, indicarà en este últim cas la causa d'exclusió i concedirà un termini de 10 dies hàbils perquè es puguen formular reclamacions o esmenar els defectes que hagen motivat l'exclusió.  
Conclòs el termini de reclamacions i esmenes i una vegada resoltes, l'Alcaldia elevarà a definitiva la llista d'admesos i exclosos mitjançant una resolució que es publicarà igualment en el Butlletí Oficial de la Província de València, en la qual s'indicarà la data, el lloc i l'hora de començament del primer exercici, així com l'orde de crida dels aspirants, que serà per la lletra «O», d'acord amb la Resolució d'1 de juliol de 2009, de la Conselleria de Justícia i Administracions Públiques, per la qual es determina la lletra per a fixar l'orde d'intervenció dels aspirants a totes les proves selectives que se celebren durant l'any 2009, del conjunt de les administracions públiques valencianes, publicada en el Diari Oficial de la Comunitat Valenciana número 6059, de 17 de juliol de 2009.  
La dita publicació servirà de notificació a efectes d'impugnacions i recursos.  
Els resultats de cada un dels exercicis, les successives crides i convocatòries, i en definitiva qualsevol decisió que adopte el tribunal de selecció i que haja de conéixer el personal aspirant fins a la finalització de les proves selectives o, si és el cas, la fase de concurs, s'exposaran en el tauler d'edictes i en la pàgina web de l'Ajuntament de Senyera, i serà suficient la dita exposició, en la data en què s'inicie, com a notificació a tots els efectes. La crida per a la sessió següent d'un mateix exercici haurà de realitzar-se amb un termini mínim d'antelació de 12 hores, mentre que la convocatòria per a un exercici distint haurà de respectar un termini mínim de 48 hores.   
Sèptima. Tribunal qualificador  
La composició de l'òrgan de selecció haurà d'ajustar-se als principis establits en la Llei 7/2007, de 12 d'abril, d'Imparcialitat, Professionalitat dels seus Membres i Tendència a la Paritat entre Dona i Home.  
Estarà constituït per:  
President: un funcionari o funcionària d'igual o superior categoria a la de la plaça convocada  
Vocals: tres funcionaris de carrera, un d'ells designat per la Direcció General de Cohesió Territorial de la Generalitat Valenciana, d'igual o superior categoria a la de la plaça convocada.  
Actuarà com a secretària la de l'Ajuntament de Senyera, amb veu i vot.  
Cada proposta o nomenament de vocal implicarà també la designació d'un suplent amb els mateixos requisits i condicions.  
La composició concreta de l'òrgan de selecció, amb la corresponent designació de cada un dels seus membres, es portarà a efecte mitjançant una resolució de l'Alcaldia, la qual es farà pública en el Butlletí Oficial de la Província de València, en la pàgina web i al tauler d'edictes de l'Ajuntament de Senyera.  
Al tribunal qualificador correspon el desenvolupament i qualificació de les proves selectives, estarà vinculat en la seua actuació a les presents bases, i no podrà proposar l'accés a la condició de funcionari d'un nombre superior d'aprovats al de places convocades. No obstant això, a fi d'assegurar-ne la cobertura, quan es produïsquen renúncies dels aspirants seleccionats, abans del seu nomenament o presa de possessió, l'Alcaldia, de conformitat amb el que disposa l'article 61.8 de la Llei 7/2007, de 12 d'abril, podrà requerir de l'òrgan de selecció una relació complementària dels aspirants que seguisquen als proposats, per al seu possible nomenament com a funcionaris de carrera.  
Els membres de l'òrgan de selecció hauran d'abstindre's d'intervindre-hi, i ho hauran de notificar a l'Alcaldia, i els aspirants podran recusar-los quan concórreguen les circumstàncies previstes en l'article 28 de la Llei 30/1992, de 26 de novembre, o quan hagueren realitzat tasques de preparació d'aspirants en els cinc anys anteriors a la publicació de la convocatòria.  
L'òrgan de selecció no podrà constituir-se ni actuar sense la presència de la majoria dels seus membres, titulars o suplents indistintament. Les decisions s'adoptaran per majoria de vots i podran disposar la incorporació als seus treballs d'assessors especialistes per a aquelles proves que ho requerisquen, els quals es limitaran a l'exercici de les seues especialitats tècniques sobre la base de les quals, exclusivament, col·laboraran amb l'òrgan de selecció amb veu, però sense vot.  
Els membres del tribunal i els seus assessors, a efectes d'assistència, tindran la categoria segona de l'annex IV del Reial Decret 462/2002, de 24 de maig.  
Octava. Desenvolupament del procediment  
L'orde de crida dels aspirants serà per la lletra «O», d'acord amb el que disposa la base sexta.  
En qualsevol moment del procediment, els aspirants podran ser requerits per l'òrgan de selecció perquè n'acrediten la personalitat, per la qual cosa hauran d'anar proveïts del document nacional d'identitat o, si és el cas, del document equivalent per als nacionals d'altres estats a què fa referència la lletra a) de la base quarta.  
Els aspirants seran convocats per a cada exercici en crida única, i seran exclosos del procediment els qui no compareguen, excepte casos de força major degudament justificats i apreciats lliurement per l'òrgan de selecció.  
El procediment de selecció constarà de les fases següents:  
a) Fase de concurs:  
Només es procedirà a puntuar el concurs en el cas d'haver superat tots i cada un dels exercicis de caràcter obligatori i eliminatori de la fase d'oposició.  
Es valoraran els mèrits següents:  
1. Experiència professional: fins a un màxim de 10 punts, pels servicis prestats com a auxiliar de biblioteca en qualsevol administració pública, a raó de 0,10 punts per cada mes complet de servicis prestats.  
S'acreditarà la prestació de servicis com auxiliar de biblioteca a l'administració pública per mitjà d'un certificat oficial expedit a este efecte.  
2. Cursos de formació: fins a un màxim de 5 punts.  
2.1. Cursos relacionats directament amb les funcions corresponents a la plaça d'auxiliar de biblioteca degudament justificats i homologats oficialment. S'aplicarà el barem següent:  
- Cursos de duració de fins a 20 hores: 0,50 punts.  
- Cursos de duració de 21 a 50 hores: 1 punt.  
- Cursos de duració de 51 a 100 hores: 1,50 punts.  
- Cursos de duració de més de 100 hores: 2 punts.  
2.2. Altres cursos:  
- Cursos de duració de fins a 20 hores: 0,30 punts.  
- Cursos de duració de 21 a 50 hores: 0,90 punts.  
- Cursos de duració de 51 a 100 hores: 1,20 punts.  
- Cursos de duració de més de 100 hores: 1,50 punts.  
3. Coneixements del valencià: fins a un màxim de 2 punts.  
- Coneixements orals: 0,50 punts.  
- Elemental: 0,75 punts.  
- Grau mitjà: 1 punt  
- Grau superior: 2 punts.  
S'acreditarà el nivell de coneixements del valencià per mitjà d'un certificat oficial expedit per Junta Qualificadora de Coneixements de Valencià.  
4. Idiomes comunitaris: fins a un màxim d'1 punt, a raó de 0,25 punts per curs corresponent al títol expedit per la universitat o escola oficial d'idiomes.  
b) Fase d'oposició:  
La fase d'oposició constarà de dos exercicis de caràcter obligatori per a tots els aspirants i eliminatori.  
Primer exercici: consistirà a contestar per escrit un qüestionari de 40 preguntes triopcionals amb una sola resposta correcta referents al temari de matèries comunes i específiques que figura en l'annex I.  
El temps màxim per a la realització d'este exercici serà de 60 minuts.  
Segon exercici: consistirà en la resolució per escrit d'un supòsit pràctic determinat pel tribunal qualificador referent al temari de matèries específiques que figura en l'annex I.  
El temps màxim per a la realització d'este exercici serà de 60 minuts.  
Novena. Qualificació dels exercici de la fase d'oposició  
El primer exercici de l'oposició serà qualificat fins a un màxim de 10 punts, i serà necessari per a superar-lo un mínim de cinc punts. Les contestacions correctes es valoraran amb 0,25 punts. Les contestacions errònies es valoraran negativament amb un penalització de 0,25 punts per cada tres errors.  
L'exercici segon de l'oposició serà qualificat fins a un màxim de 10 punts, i serà necessari per a superar-lo un mínim de cinc punts. La qualificació s'obtindrà per la mitjana aritmètica de les puntuacions atorgades pels membres de l'òrgan de selecció, i es desestimaran la més alta i la més baixa.  
La correcció i qualificació dels exercicis escrits, sempre que siga possible, es faran de forma anònima, i s'utilitzaran per a això sistemes que garantisquen l'objectivitat de les puntuacions atorgades i l'anonimat dels aspirants.  
Deu. Puntuació final i relació d'aprovats  
Es procedirà a obtindre la llista d'aspirants seleccionats i el seu orde de puntuació amb tots els qui hagen superat la fase d'oposició, sumant la puntuació obtinguda en la fase de concurs.  
La llista d'aspirants que han superat les proves es formarà per orde de puntuació, amb els qui hagen superat totes les proves, sumant per a cada un d'ells les puntuacions obtingudes en tots els exercicis de la fase d'oposició i, a continuació, l'obtinguda en la fase de concurs. Esta llista començarà amb l'aspirant que haja obtingut d'esta manera la puntuació total més alta, i finalitzarà, si és el cas, quan el nombre d'inclosos en esta llista coincidisca amb el nombre de llocs convocats.  
Els casos d'empat que es produïsquen es resoldran atenent, en primer lloc, a la major puntuació obtinguda en el segon exercici de l'oposició i, si persistira, es resoldrà, per la major puntuació obtinguda en el primer exercici de l'oposició.  
La relació final d'aprovats es publicarà en la pàgina web i al tauler d'edictes de l'Ajuntament de Senyera.  
La dita relació l'elevarà tribunal qualificador a l'Alcaldia amb una proposta de nomenament de funcionari de carrera a la plaça convocada.  
Onzena. Presentació de documentació i nomenament  
En el termini de 20 dies hàbils a comptar des de la publicació al tauler d'edictes de l'Ajuntament de Senyera de la llista d'aprovats a què es referix la base anterior, l'aspirant proposat per al nomenament haurà de presentar els documents següents:  
a) Fotocòpia del document nacional d'identitat, o document equivalent per als nacionals d'altres estats.  
b) Fotocòpia, degudament compulsada, de la titulació exigida en lletra e) de la base quarta. En el cas de titulacions obtingudes a l'estranger, una fotocòpia compulsada de la credencial que acredite l'homologació o convalidació que hi corresponga.  
c) Declaració jurada de no haver sigut separat per mitjà d'expedient disciplinari del servici de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionari, o per a exercir en funcions semblants a les que exercien en el cas del personal laboral, en què haguera sigut separat o inhabilitat. En el cas de ser nacional d'un altre estat, no trobar-se inhabilitat o en situació equivalent ni haver sigut sotmés a sanció disciplinària o equivalent que impedisca, al seu estat, en els mateixos termes, l'accés a l'ocupació pública.  
d) Informe mèdic, emés pels servicis de la Seguretat Social, que indique que es té la capacitat funcional per a l'exercici de les tasques.  
Els qui dins del termini fixat i excepte casos de força major, no presentaren la documentació o de l'examen d'esta documentació es deduïra que no tenen algun dels requisits assenyalats en la base quarta, no podran ser nomenats funcionaris de carrera, i s'invalidarà l'actuació de l'interessat i la nul·litat subsegüent dels actes de l'òrgan de selecció respecte a este, sense perjuí de la responsabilitat en què poguera haver incorregut per falsedat en la seua sol·licitud. Com a conseqüència de la dita anul·lació, l'òrgan de selecció haurà de proposar nova relació definitiva d'aspirants aprovats.  
Transcorregut el termini de presentació de documents, l'Alcaldia procedirà al nomenament, com a funcionaris de carrera dels aprovats en la plaça objecte de la present convocatòria, i s'obrirà un termini de 30 dies hàbils per a procedir a la corresponent presa de possessió.  
Dotzena. Vinculació de les bases  
Les presents bases vinculen l'administració, l'òrgan de selecció i els qui participen en les proves selectives, i tant la present convocatòria com tots els actes administratius que es deriven d'esta i de les actuacions de l'òrgan de selecció podran ser impugnats pels interessats en els casos, els terminis i la forma establida en la Llei de Règim Jurídic de les Administracions Públiques i del Procediment Administratiu Comú.  
Estes bases són definitives en via administrativa i contra les quals pot interposar-se, de conformitat amb els articles 116 i 117 de la Llei 30/1992, de 16 de novembre, un recurs de reposició potestativament davant del mateix òrgan que les ha dictat en el termini d'un mes, a comptar des de l'endemà de la publicació d'estes bases, o directament un recurs contenciós administratiu davant dels jutjats contenciosos administratius de València, en el termini de dos mesos, comptats des de la data anteriorment indicada, en virtut del que preveu l'article 46 de la Llei de Jurisdicció Contenciosa Administrativa. No obstant això, els interessats podran interposar qualssevol altres recursos si ho estimen pertinent.  
L'òrgan de selecció queda facultat per a resoldre els dubtes que es presenten i prendre els acords necessaris per al bon orde de l'oposició en tot allò no previst en estes bases.  
Abans de la publicació de la llista provisional d'admesos, l'Alcaldia podrà modificar o deixar sense efecte les convocatòries per mitjà de l'adopció de l'acord corresponent, que serà publicat en la forma prevista.  
ANNEX I  
Temari  
Matèries comunes:  
Tema 1. La Constitució espanyola de 1978. Estructura i principi generals. Drets fonamentals en la Constitució espanyola. El model econòmic de la Constitució espanyola. El Tribunal Constitucional. La reforma de la Constitució.  
Tema 2. L'organització de l'Estat en la Constitució. Organització institucional o política i organització territorial.  
Tema 3. El Govern i l'administració. Principis d'actuació de l'administració pública.  
Tema 4. El règim local espanyol: principis constitucionals espanyols i regulació jurídica.  
Tema 5. El municipi: concepte i elements. El terme municipal. La població: especial referència a l'empadronament. L'organització. Competències municipals.  
Tema 6. Sotmetiment de l'administració a la llei i al dret. Fonts del dret administratiu: especial referència a la llei i als reglaments. La potestat reglamentària en l'esfera local: ordenances, reglaments i bans: procediment d'elaboració i aprovació.  
Tema 7. La relació juridicoadministrativa. Concepte. Subjectes: l'administració i l'administrat. Capacitat i representació. Drets de l'administrat. Els actes jurídics de l'administrat.  
Tema 8. L'acte administratiu: concepte, classes i elements. Motivació i notificació. Eficàcia i validesa dels actes administratius. Revisió dels actes administratius: d'ofici i en via de recurs administratiu.  
Tema 9. El procediment administratiu: principis informadors. Les fases de procediment administratiu: iniciació, ordenació, instrucció i finalització. Dimensió temporal del procediment. Referència als procediments especials.  
Tema 10. El personal al servici de les entitats locals: concepte i classes. Drets, deures i incompatibilitats.  
Matèries específiques:  
Tema 11. Concepte i missió dels servicis bibliotecaris.  
Tema 12. Classes de biblioteques. La biblioteca pública. Les biblioteques públiques en l'àmbit municipal.  
Tema 13. Els catàlegs. Conceptes, classes i tipus. Catàlegs d'accés públic en línia (OPAC).  
Tema 14. La classificació. Classificacions sistemàtiques i alfabètiques. La CDU.  
Tema 15. Desenvolupament i tractament de la col·lecció: selecció, expurgació, adquisició, registre, segellat.  
Tema 16. Distribució i ordenació dels fons en l'espai de biblioteca. Models tradicionals. Altres formes d'organització.  
Tema 17. Procés tècnic de material en les biblioteques públiques. La descripció ISBD.  
Tema 18. Servicis als usuaris en biblioteques municipals: usuaris i servicis bàsics; servicis d'informació i referència; servicis d'extensió bibliotecària.  
Tema 19. Servicis als usuaris en biblioteques municipals: formació d'usuaris; formació d'hàbits lectors i extensió cultural.  
Tema 20. La biblioteca infantil: lectura, xiquets i jóvens.  
ANNEX II / ANEXO II  
Instància / Instancia  
  
ANNEX III  
Declaració jurada  
(Nom i cognoms) ..., amb domicili a ..., d ... anys d'edat, amb el document nacional d'identitat número ..., declara sota jurament o promesa a efectes de ser nomenat funcionari d'este Ajuntament, que no s'ha sigut separat del servici de cap de les administracions públiques, i que no es troba inhabilitat per a l'exercici de funcions públiques, ni comprés en cap de les causes d'incapacitat i incompatibilitat establides en les disposicions orgàniques.